b"\n_START_ARTICLE_\nDru\xc5\xbeina za umret\n_START_SECTION_\nAl Bundy\n_START_PARAGRAPH_\nAl (Ed O'Neill) je glava dru\xc5\xbeine Bundy. Zaradi\xc2\xa0\xc2\xbbBundyjevega prekletstva\xc2\xab\xc2\xa0je obsojen na nesre\xc4\x8do in na stalni neuspeh na vsakem podro\xc4\x8dju svojega \xc5\xbeivljenja. Neko\xc4\x8d je bil obetaven igralec ameri\xc5\xa1kega nogometa na izmi\xc5\xa1ljeni gimnaziji Polk High (njegov najponosnej\xc5\xa1i trenutek v \xc5\xbeivljenju je bil, ko je na eni tekmi dosegel \xc5\xa1tiri touchdowne), dobil je \xc5\xa1tipendijo in bil na poti na kolid\xc5\xbe, a je potem svojemu dekletu naredil otroka, se poro\xc4\x8dil z njo in postal prodajalec \xc4\x8devljev v Garyjevih \xc4\x8devljih v blagovnici New Market Mall._NEWLINE_Zanj je njegova dru\xc5\xbeina vzrok njegovega neuspeha in njegova zamera njim (in strah pred seksom z njegovo \xc5\xbeeno) sta vir ve\xc4\x8dine humorja v seriji. Kakorkoli, Al jim je vseeno predan, saj za\xc5\xa1\xc4\x8ditni\xc5\xa1ko pretepa Kellyjine fante, neko\xc4\x8d je grozil sla\xc4\x8difantu (\xc2\xab\xc4\x8ce moja \xc5\xbeena kaj zgubi v tvojih hla\xc4\x8dah, bo\xc5\xa1 tudi ti.\xc2\xab), enkrat je dal Budu za 18. rojstni dan celotno pla\xc4\x8do, da je lahko \xc5\xa1el v striptiz klub, in vztraja v slabi slu\xc5\xbebi, da prina\xc5\xa1a hrano na mizo._NEWLINE_Pogosto obiskuje striptiz klube s svojimi prijatelji. Edino, kar ga vedno spravi v dobro voljo, je, ko gleda svojo \xc5\xbeeno, kako fizi\xc4\x8dno dela, kar pa se pravzaprav nikoli ne zgodi. V epizodi 5. sezone, predvajane leta 1990, je omenjeno, da ima Al 43 let. Al ima izedno mo\xc4\x8dan vonj nog, raje ima televizijo in bovling kot svojo disfunkcionalno dru\xc5\xbeino pa tudi \xc5\xbeivljenje garanja in lakote (Peg no\xc4\x8de kuhati in pravi, da je alergi\xc4\x8dna na ogenj, \xc4\x8deprav kadi). Velikokrat je v svojem zna\xc4\x8dilnem polo\xc5\xbeaju - zleknjen na zofi, z eno roko pod pasom svojih hla\xc4\x8d._NEWLINE_Vonj nog ni njegova edina zdravstvena te\xc5\xbeava; leta 1993 je imel hudo obliko prhljaja. Zelo slabo skrbi tudi za svoje zobe, kar smo izvedeli v epizodi\xc2\xa0\xc2\xbbTooth or Consequences\xc2\xab, kjer ga njegova slaba ustna higiena (med drugim zeleni, \xc4\x8drni, krvave\xc4\x8di in manjkajo\xc4\x8di zobje) pripelje do obiska pri zdravniku s tipi\xc4\x8dnimi nesre\xc4\x8dnimi rezultati._NEWLINE_Alova najljub\xc5\xa1a TV-oddaja, izmi\xc5\xa1ljeni Psiho o\xc4\x8dka (Psycho Dad), je bil vir radosti in zabave, ki ju je Al ob\xc4\x8dasno \xc5\xbeelel posnemati. Mrmral je besede naslovne pesmi in se pretvarjal, da\xc2\xa0\xc2\xbbstrelja\xc2\xab\xc2\xa0s svojo nami\xc5\xa1ljeno pi\xc5\xa1tolo med gledanjem oddaje. Njegove druge radosti so bili vesterni, \xc5\xa1e posebej filmi Johna Wayna, najbolj znan med njimi je bil Hondo, dokler ga ni Peggyjina dru\xc5\xbeina presnela s pesmijo, posve\xc4\x8deno njej._NEWLINE_Al izredno obo\xc5\xbeuje svoj avto - 1974 Dodge Dart, ki se je vseskozi kvaril, niso mu delale zavore itd. V \xc4\x8detrti sezoni ga je Al \xc5\xa1e vedno odpla\xc4\x8deval, \xc4\x8deprav je bil takrat star \xc5\xbee precej \xc4\x8dez 20 let. Do osme sezone je Dart prevozil \xc5\xbee 1,6 milijona kilometrov (milijon milj).\n_START_SECTION_\nPeggy Bundy\n_START_PARAGRAPH_\nMargaret\xc2\xa0\xc2\xbbPeggy\xc2\xab\xc2\xa0Bundy (dekli\xc5\xa1ko ime Wanker) (Katey Sagal) je Alova lena \xc5\xbeena. No\xc4\x8de kuhati, niti pospravljati po hi\xc5\xa1i in raje kupi nove obleke, namesto da bi jih prala. Niti pomisli ne, da bi si na\xc5\xa1la slu\xc5\xbebo. \xc4\x8cez dan si rada pogleda vse pogovorne oddaje, zleknjena na ljubem dru\xc5\xbeinskem kav\xc4\x8du, ob tem pa poje na tone bonbonov (in se ne zredi). Njeni najljub\xc5\xa1i oddaji sta Oprah show in Donahue, z veseljem pa si pogleda tudi nakupovalni program Shop at Home Network. Peggy je rde\xc4\x8delaska in navadno nosi obleke, modne v 60-ih, pozneje 70. letih - oprijete hla\xc4\x8de in majice ter visoke petke, zaradi katerih je njen na\xc4\x8din hoje edinstven. Peggy je v prvih nekaj sezonah kadila, a je kmalu nehala. Proti koncu prve sezone se razkrije, da je bila njena poroka z Alom posledica izziva, \xc4\x8deprav bi to lahko bila ena njenih sarkasti\xc4\x8dnih opazk. Nenehno zapravlja tisto malega denarja, kar ga Al zaslu\xc5\xbei, za drage obleke in ni\xc4\x8dvredno \xc5\xa1aro ter krade celo otrokoma, da dobi nekaj dodatnega denarja._NEWLINE_Njeno dekli\xc5\xa1ko ime je Wanker in njena dru\xc5\xbeina izvira iz izmi\xc5\xa1ljenega pode\xc5\xbeelskega okro\xc5\xbeja Wanker, Wisconsin, kjer\xc2\xa0\xc2\xbbkot je rekel Einstein, je vsak relativen\xc2\xab. Nikoli ni pojasnjeno, kako je lahko hodila v gimnazijo z Alom, kajti njeni star\xc5\xa1i niso nikdar zapustili okro\xc5\xbeja Wanker._NEWLINE_Navzlic svojemu neprimernemu obna\xc5\xa1anju, je mo\xc5\xa1kim splo\xc5\xa1no gledano v\xc5\xa1e\xc4\x8d, tudi Alu, vsaj takrat, ko dela. Tako kot Al, tudi ona ne bi nikdar prevarala partnerja, v nasprotju z Alom pa u\xc5\xbeiva v zakonskem seksu, \xc4\x8deprav se nenehno prito\xc5\xbeuje zaradi Alove vzdr\xc5\xbeljivosti. Zdi se, da je mo\xc5\xbeevo pogledovanje za drugimi \xc5\xbeenskami, branje pornografskih revij ali obiskovanje striptiz barov ne moti, najbr\xc5\xbe zato, ker vse to po\xc4\x8dne tudi sama - z mo\xc5\xa1kimi. Zaradi njenega entuziazma so v nekaterih striptiz klubih, ki jih obiskuje, uvedli\xc2\xa0\xc2\xbbBundyjevo pravilo\xc2\xab\xc2\xa0- \xc5\xbeenske ne smejo ve\xc4\x8d hoditi v garderobe, da bi se sre\xc4\x8dale s plesalci. V 6. sezoni je Sagalova zanosila, kar so vnesli tudi v serijo. Toda Sagalova je splavila, zato so scenaristi vso zgodbo predstavili kot \xc5\xa1e eno Alovih mor. Sagalova je bila v \xc4\x8dasu snemanja nose\xc4\x8da \xc5\xa1e dvakrat, toda scenarista tega niso vnesli v serijo, ampak so jo raje snemali od trebuha navzgor ali pa spisali epizode brez lika Peggy, njeno odsotnost pa razlo\xc5\xbeili s tem, da i\xc5\xa1\xc4\x8de svojega izginulega o\xc4\x8deta (ki se je pojavil v nekaj epizodah, igral je komik Tim Conway), in da le ob\xc4\x8dasno pokli\xc4\x8de domov.\n_START_SECTION_\nKelly Bundy\n_START_PARAGRAPH_\nKelly (Christina Applegate), svetlolasa lepotica z izredno nizkim inteligen\xc4\x8dnim koli\xc4\x8dnikom.\n_START_SECTION_\nBud Bundy\n_START_PARAGRAPH_\nBud (David Faustino), podoben je svojemu o\xc4\x8detu, vendar zelo bister in pri \xc5\xbeenskah izredno neuspe\xc5\xa1en.\n_START_SECTION_\nBuck\n_START_PARAGRAPH_\nDru\xc5\xbeinski pes, pozneje pogine in dru\xc5\xbeina dobi novega psa Luckyja.\n_START_SECTION_\nMarcy D'Arcy, prej Rhoades\n_START_PARAGRAPH_\nMarcy (Amanda Bearse)\n_START_SECTION_\nSteve Rhoades\n_START_PARAGRAPH_\nSteve (David Garrison, 1987-1991)\n_START_SECTION_\nJefferson D'Arcy\n_START_PARAGRAPH_\nJefferson (Ted Mc Ginley, 1991-1997)\n_START_SECTION_\nZanimivosti\n_START_PARAGRAPH_\nBundyjevi \xc5\xbeivijo na Jeopardy Lane 9674 (v sloven\xc5\xa1\xc4\x8dini Ulica tveganja 9674) v Chicagu (Illinois), njihova telefonska \xc5\xa1tevilka pa je 555-2878."